02002E0400 — LV — 18.06.2018 — 003.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

►B PADOMES KOPĒJĀ NOSTĀJA (2002. gada 21. maijs) par dažu palestīniešu pagaidu uzņemšanu Eiropas Savienības dalībvalstīs (2002/400/KĀDP) (OV L 138, 28.5.2002., 33. lpp)

Grozīta ar:









▼B

PADOMES KOPĒJĀ NOSTĀJA

(2002. gada 21. maijs)

par dažu palestīniešu pagaidu uzņemšanu Eiropas Savienības dalībvalstīs

(2002/400/KĀDP)







▼M3

1. pants

Kopējā nostāja attiecas uz 13 palestīniešiem, kas ir piederīgi palestīniešu grupai, attiecībā uz kuru 2002. gada 5. maijā ir panākts saprašanās memorands starp Palestīnas pašpārvaldi un Izraēlas valdību par miermīlīgu Betlēmes Kristus dzimšanas baznīcas evakuāciju, un kas ir piekrituši tam, ka īslaicīgi tiks pārvietoti uz Eiropas Savienības dalībvalstīm un uzņemti tajās.

2. pants

Šīs kopējās nostājas 1. pantā minētos 13 palestīniešus īslaicīgi un tikai humānu apsvērumu dēļ uzņem šādas dalībvalstis: Beļģija, Grieķija, Spānija, Īrija, Itālija, Kipra un Portugāle.

▼B

3. pants

▼M2

Katra 2. pantā minētā dalībvalsts palestīniešiem, ko tā uzņem, nodrošina valsts izsniegtu uzturēšanās atļauju ieceļot tās teritorijā un uzturēties tajā laikposmā līdz 30 mēnešiem.

▼B

Šīs atļaujas derīgums attiecas tikai uz tās attiecīgās dalībvalsts teritoriju, kura šajā sakarā veic attiecīgus pasākumus. Šo atļauju var izsniegt ar īpašiem nosacījumiem, kas jāakceptē attiecīgajiem palestīniešiem pirms to ierašanās.

4. pants

Katra 2. pantā minētā dalībvalsts veic attiecīgus pasākumus atbilstīgi savai tiesību sistēmai, lai garantētu to palestīniešu drošību, ko tā uzņēmusi, un novērstu to, ka tie apdraudētu dalībvalstu sabiedrisko kārtību un valstu drošību.

5. pants

Turklāt attiecībā uz to saistībām saskaņā ar pašreizējām Kopienu tiesību un to tiesību aktu normām, kas pieņemti atbilstīgi Līguma par Eiropas Savienību VI sadaļai, dalībvalstis savstarpēji apmainās ar tādu informāciju, kas var būt būtiska pienācīgai to pasākumu piemērošanai, kuri pieņemti atbilstīgi šai Kopējai nostājai, tostarp informāciju, kas var būt vajadzīga, lai ļautu identificēt 1. pantā minētās personas.

6. pants

Jautājumus, kas saistīti ar mitekli, dzīves apstākļiem, attiecībām ar savu ģimeņu locekļiem, darba iespējām vai arodapmācību, reglamentē katras uzņēmējas dalībvalsts tiesību akti. Tomēr dalībvalstis, kas minētas 2. pantā, pēc lūguma savstarpēji, kā arī citām dalībvalstīm sniedz saistīto informāciju par šiem jautājumiem, lai veicinātu pēc iespējas līdzvērtīgāku izturēšanos.

7. pants

Ja 2. pantā minētai dalībvalstij trešā valsts lūdz izdot palestīnieti, ko tā uzņēmusi, šī dalībvalsts par to nekavējoties informē pārējās dalībvalstis. Tā pirms jebkādas tās nostājas ieņemšanas, kas jāpauž, atbildot uz šādu izdošanas lūgumu, saskaņā ar valsts likumīgo praksi, apspriežas ar citām dalībvalstīm Padomē, lai izvērtētu stāvokli un redzētu, vai dalībvalstis var skatīt šo lietu saskaņā ar kopīgām nostājām.

▼M2

8. pants

Padome pārbauda šīs Kopējās nostājas piemērošanu un izvērtē šo piemērošanu 29 mēnešu laikā pēc tās pieņemšanas vai agrāk pēc jebkuras tās dalībnieces lūguma.

▼B

9. pants

Šī kopējā nostāja stājas spēkā tās pieņemšanas dienā.

10. pants

Šo kopējo nostāju publicē Oficiālajā Vēstnesī.